# Pirkimo sąlygų 2 priedas „Techninė specifikacija“

**Kitos paskirties inžinierinio statinio (nuotekų valyklos), technologinių pastatų ir kitų inžinerinių statinių-biotvenkinių, Pievų g. 17, Drevernos k., Priekulės sen., Klaipėdos r. sav., rekonstravimas, nauja statyba ir griovimas (1 etapas)**

**DARBŲ TECHNINĖ SPECIFIKACIJA**

|  |
| --- |
| 1. SĄVOKOS IR SUTRUMPINIMAI |

**Užsakovas –** AB „Klaipėdos vanduo“

**Rangovas –** ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.

**Sutartis** - sutartis, sudaroma tarp Užsakovo ir Rangovo dėl Pirkimo objekto.

**Techninė specifikacija arba TS –** dokumentas, kuriame apibūdintas pirkimo objektas.

**Darbai** – TS nurodytas pirkimo objektas.

**Susiję darbai** – Darbai, kurie nėra nurodyti Techninėje specifikacijoje, tačiau kurie techniškai arba pagal savo paskirtį susiję su perkamu Pirkimo objektu.

|  |
| --- |
| 1. REIKALAVIMAI PIRKIMO OBJEKTUI |

* 1. Esamos situacijos aprašymas.

2018 m. pastatytų ir šiuo metu eksploatuojamų Drevernos nuotekų valymo įrenginių (toliau - Drevernos NVĮ) (adresu Pievų g. 17, Drevernos k., Priekulės sen., Klaipėdos r. sav.) projektinis našumas - 99 m3/d. (36135 m3/metus). Tai nuotekų parengtinio ir biologinio valymo įrenginiai, susidedantys iš rankinių grotų, aeruojamos smėliagaudės, bioreaktorių (2 linijos), antrinių nusodintuvų (2 vnt.), technologinio pastato su orapūtėmis, reagentų dozavimo, AVS patalpomis, nuotekų išlyginimo ir perteklinio dumblo tankinimo rezervuarais (integruotais į bendrą bioreaktroių g/b konstruktyvą), inžinierinių tinklų. Sklype taip pat yra 1964 m. pastatyti, tačiau nuo 2018 m. nebenaudojami biotvenkiniai, valytų nuotekų siurblinė.

Vadovaujantis Klaipėdos rajono geriamojo vandens tiekimo ir nuotekų tvarkymo infrastruktūros plėtros specialiuoju planu ir atsižvelgiant į planuojamą plėtrą Svencelės k., Drevernos nuotekų valyklos rekonstrukcija planuojama išplečiant valyklos našumą nuo esamų 99 m3/d. (36.135 m3/metus) iki 540 m3/d. (197.100 m3/metus). Projekto įgyvendinimas numatomas etapais, t.y. Drevernos nuotekų valyklos plėtra vyks 4 etapais, didinant valyklos našumą po 110 m3/d., iki kol plėtra pasieks 540 m3/d.

Esami (2018 m. pastatyti) nuotekų valymo įrenginiai dirbs visą nuotekų valymo įrenginių rekonstrukcijos (plėtros) laikotarpį ir po naujų papildomų (4-i papildomi biologinio nuotekų valymo įrenginių statybos etapai) nuotekų valymo įrenginių statybos laikotarpio.

Šio pirkimo objektas - Drevernos NVĮ įsigyti 1-o etapo statybos rangos darbus (padidinant valyklos našumą 110 m3/d, t.y. nuo 99 iki 209 m3/d) pagal UAB „Kima Group“ parengtą techninį darbo projektą „KITOS PASKIRTIESINŽINIERINIO STATINIO (NUOTEKŲ VALYKLOS), TECHNOLOGINIŲ PASTATŲ IR KITŲ INŽINERINIŲ STATINIŲ-BIOTVENKINIŲ, PIEVŲ G. 17, DREVERNOS K., PRIEKULĖS SEN., KLAIPĖDOS R. SAV., REKONSTRAVIMO, NAUJOS STATYBOS IR GRIOVIMO PROJEKTAS“ Nr. KIMA-23/2-DRE-TDP (toliau – Projektas) (1 priedas), kuriam 2024-07-16 išduotas statybą leidžiantis dokumentas Nr. LSNS-34-240716-00295 (2 priedas).

Vadovaujantis parengtu techniniu darbo Projektu, statybos techniniu reglamentu STR 1.04.04:2017 „Statinio projektavimas, projekto ekspertizė“ ir statybos techninio reglamento STR 1.06.01:2016 „Statybos darbai. Statinio statybos priežiūra“ reikalinga atlikti šiuos 1 plėtros etapo Drevernos NVĮ rangos darbus:

1. Statybvietės paruošiamieji, demontavimo, užpylimo darbai;
2. Vietinės nuotekų siurblinės, nuotekų srauto išlyginimo rezervuaro statyba ir technologinės įrangos sumontavimas;
3. Technologinio pastato (su gesinimo/srauto paskirstymo kamera, kompleksinis parengtinio valymo įrenginys, nuotekų srauto tolygaus paskirstymo kamera) statyba ir technologinės įrangos sumontavimas;
4. Biologinių nuotekų valymo įrenginių ir perteklinių nuotekų talpos statyba ir technologinės įrangos sumontavimas;
5. Perteklinio dumblo g/b talpos-tankintuvo statyba ir technologinės įrangos sumontavimas;
6. Inžinerinių tinklų klojimas ir technologinių šulinių (be tretinio nuotekų valymo įrenginio) įrengimas ir technologinės įrangos sumontavimas;
7. Privažiavimo kelio ir aikštelės įrengimas, aptvėrimo įrengimas;
8. Dumblo, esančio biotvenkiniuose, sutvarkymas ir/ar išvežimas, pagal galiojančius Lietuvos respublikos įstatymus

Detali 1 etapo darbų detalizacija pateikta techninio darbo projekto brėžiniuose KIMA-23/2-DRE-TDP-BD-B\_01, KIMA-23/2-DRE-TDP-VN,TN-B\_03 ir kitose projekto dalyse.

Būsimas Rangovas turi įvertinti 2024 m. gruodžio 3 d. įsakymu Nr. D1-423 patvirtintus Nacionaliniam saugumui užtikrinti svarbių viešųjų geriamojo vandens tiekėjų ir nuotekų tvarkytojų ir jiems nuosavybės teise priklausančios ar kitaip valdomos ir (arba) naudojamos geriamojo vandens tiekimo ir (arba) nuotekų tvarkymo infrastruktūros fizinės ir veiklos apsaugos reikalavimus ir teikiant pasiūlymą nusimatyti reikiamas lėšas projekto korekcijos atlikimui ir įstatyme numatytų priemonių įgyvendinimui.

Rangovas visus 1 plėtros etapo rangos darbus baigia ne vėliau kaip per 12 mėnesių nuo Sutarties įsigaliojimo.

**Darbų pabaiga** bus laikomas tas momentas, kai užbaigti visi numatyti darbai, pasirašyti Darbų užbaigimo priėmimo-perdavimo aktai bei Užsakovui perduoti reikiami statinio dokumentai.

* 1. Bendrieji reikalavimai tiekėjui:
     1. Privažiavimas prie esamos NVĮ teritorijos numatytas esamu privažiavimo keliu. Būsimas Rangovas vykdant tiekimus ir/ar atliekant pagal projektą numatytus darbus turės saugoti privažiavimo iki nuotekų valyklos kelią ir jį supančią aplinką bei užtikrinti saugų eismą viso projekto metu. Rangovas turės valyti ir taisyti privažiavimo kelius, aikšteles ar kitas teritorijas, kurias naudos atliekant darbus, tada, kai tai taps būtina statybos rangos darbų metu. Sugadinus kelią turės atstatyti į jo pradinę, prieš statybos rangos darbus buvusią, būseną.
     2. Rangovas savo sąskaita iki statybos darbų pradžios privalo įsigyti reikiamos apimties elektroninio statybos darbų žurnalo (ESDŽ) pildymo paslaugą ir statybos metu užtikrinti žurnalo pildymą. Rangovas suteikia nemokamą prieigą prie ESDŽ visiems statybos dalyviams. Užsakovui suteikiamos statytojo teisės. Sklandžiam darbui užtikrinti Rangovas supažindina statybos dalyvius su ESDŽ pildymo funkcijomis, esant būtinybei, praveda mokymus. Pildant ESDŽ, turi būti naudojamos tokios elektroninio žurnalo pildymo priemonės, kurios užtikrintų kiekvieno pildančio ir pasirašančio asmens identifikavimą, asmenų įrašų, duomenų ir dokumentų vientisumą, atsekamumą, kaupimo, saugojimo patikimumą ir prieigą Rangovui, kitiems statybos dalyviams, turintiems teisę žurnale daryti įrašus ir (ar) juos peržiūrėti. ESDŽ statybos dalyviai įrašus turi patvirtinti kvalifikuotu elektroniniu parašu. Rangovas privalo fiksuoti statybos darbų eigą ir kaupti įrašus apie vykdomus darbus ESDŽ, vadovaudamasis statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimais. Rangovas privalo pildyti ESDŽ nuo statybų pradžios iki darbų pabaigos (perėmimo pažymos išdavimo). Už ESDŽ saugojimą statybos metu iki užpildyto žurnalo perdavimo statytojui (Užsakovui) atsakingas Rangovas. Rangovas privalo suteikti prieigą ir galimybę Užsakovui ESDŽ įrašus su prisegta informacija išsisaugoti bet kuriuo statybos darbų laikotarpiu (statybos sustabdymo metu, nutrūkus sutartiniams santykiams, bankroto atveju ar kt.). Statinį pripažinus tinkamu naudoti, pagrindinį ESDŽ ir papildomus ESDŽ kartu su kitais dokumentais Rangovas (subrangovas) perduoda Užsakovui.
     3. Visos konstrukcijos, medžiagos ir įranga turi būti sertifikuoti arba pripažinti tinkamais naudoti Lietuvoje nustatyta tvarka ir turėti atitikties įvertinimo dokumentą. Jei atskiruose normatyviniuose aktuose tai pačiai konstrukcijai, savybei, rodikliui ir pan. nustatyti skirtingi parametrai, pasirenkamas tas, kuris užtikrina geresnes fizines, technines ir eksploatacines savybes.
     4. Rangovas prieš darbų pradžią su statybos techninės priežiūros vadovu turi suderinti medžiagas, gaminius, numatomus naudoti objekte. Visos naudojamos medžiagos, gaminiai ir įranga turi atitikti techninėje specifikacijoje ir projekte nustatytus reikalavimus, ir turi būti nauji. Esant poreikiui, prieš darbų pradžią, gali būti pareikalauta Užsakovui pateikti pavyzdžius, už kurių užsakymą ir pristatymą atsakingas Rangovas.
     5. Statinio statybos techninis prižiūrėtojas turi teisę atmesti medžiagą ar įrangą, be jokių papildomų išlaidų Užsakovui, jei ji neatitinka specifikacijos reikalavimų. Tokiu atveju, Rangovas turi pateikti kitas medžiagas ir įrengimus, kurie atitinka specifikaciją.
     6. Jei techniniame darbo projekte nurodyti medžiagų/įrangos gamintojai ar prekės ženklai, tai yra tik informacinio pobūdžio duomenys, ir tiekėjas nėra įpareigotas siūlyti ir/ar naudoti šių gamintojų produkciją ir gali siūlyti lygiavertes medžiagas ir/ar įrangą.
     7. Prieš pradedant darbus turi būti surašytas statybos aikštelės perdavimo aktas su foto nuotraukomis bei video medžiaga, kad būtų aiškios esamų dangų atstatymo apimtys ir nekiltų ginčų objekto pridavimo metu.
     8. Iki žemės darbų pradžios sklype, kuriam nustatytos specialiosios žemės naudojimo sąlygos ir šalia sklypo esančių inžinerinių tinklų apsaugos zonose, rangovas privalo iškviesti į vietą inžinerinius tinklus eksploatuojančių (komunalines paslaugas teikiančių) įmonių atstovus.
     9. Išlaikyti tinklų apsaugos zonų reikalavimus bei tinklų normatyvinius įgilinimus, nustatytus galiojančiais teisės aktais.
     10. Įrengiant tinklus, Rangovas privalo užtikrinti privažiavimą, priėjimą prie esamų pastatų, nesudaryti nepatogumų. Išardytos šaligatvių plytelės, bortai, trinkelės turi būti tvarkingai sandėliuojamos. Bet kuriuo metu būtina užtikrinti eismą, nebent Rangovas gauna iš atitinkamų žinybų visus reikiamus leidimus, reikalingus gatvės uždarymui ir eismo nukreipimui kitu maršrutu bei padengia visas su tuo susijusias išlaidas. Paklojus inžinierinius tinklus sutvarkoma aplinka, išvežamas statybinis laužas, pateikiami sutvarkymą įrodantys dokumentai, teritorijos atstatomos pagal buvusį lygį. Kasimo vietose gatvių dangos ir jų pagrindai turi būti atstatomi pagal esamą arba tipinę konstrukciją, atitinkančią gatvės kategoriją.
     11. Pastačius statinius, žemės sklypams, į kuriuos patenka nauji statiniai, reikės atlikti kadastrinius matavimus, įteisinti tinklų apsaugos zonas, atnaujinti žemės sklypo planus, suderinti juos su žemės sklypų savininkais, parengti kadastrinių matavimų bylas ir suderinti su atitinkamomis institucijomis. Taip pat, pagal poreikį, pateikti žemės sklypo planą, skirtą servituto sutarčiai sudaryti. Planas su nustatytomis servituto ribomis  bus naudojamas  kaip priedas prie servituto sutarties tarp žemės sklypo savininko ir Užsakovo. Notarinių servituto sutarčių ruošimą finansuos Užsakovas.
     12. Žemės sklypų kadastrinius matavimus, tinklų apsaugos zonų įteisinimą, sklypų servituto planų paruošimą atlieka ir finansuoja Rangovas.
     13. Baigus darbus ir perduodant statinius Užsakovui turi būti pateiktas projektas su žyma „TAIP PASTATYTA“ su atliktais pakeitimais, papildymais, patikslinimais natūroje.
     14. Statinio garantinis terminas bus  nustatomas rangos sutartyje vadovaujantis Lietuvos Respublikos Statybos įstatymo 41 straipsniu ir negalės būti trumpesnis kaip 5 metai, paslėptų statinio elementų (konstrukcijų , vamzdynų ir kt.) -10 metų, o jeigu buvo nustatyta šiuose elementuose tyčia paslėptų defektų, - 20 metų.
     15. **Rangovas gali rinktis vandentiekio ir buitinių nuotekų tinklų įrengimo būdą. Jei pasirenkamas uždaras buitinių nuotekų tinklų įrengimo būdas, tai naujai įrengiamų savitakinių tinklų naudojant PE vamzdžius privalo atitikti šiuos reikalavimus:**
         1. Naujai įrengiamų tinklų TV diagnostika atliekama dalyvaujant AB Klaipėdos vanduo NTS darbuotojui arba TV diagnostikos paslauga užsakoma iš AB Klaipėdos vanduo;

2.2.16.2.  Naujai įrengiamų linijų iš PE vamzdžių nuolydžiai turi būti ne mažesni nei reikalauja STR arba jeigu projekte nenurodyta kitaip.

* + - 1. Naujai įrengiamų PE vamzdžių linijų įlinkiai galimi ne daugiau nei 20 % vidinio vamzdžio diametro ***(Jei d – vidinis = 200 mm, tai maksimalus leidžiamas įlinkis 40 mm)*.** Darbų kokybė tikrinama su TV diagnostikos įranga, braižomas nuolydžio grafikas. Viršijus numatytas vertes, atliekami papildomi tvarkymo darbai;

2.2.16.4. **PE vamzdžių sujungimas ties šuliniais ar kinetėmis atliekamas PE elektrinėmis virinamomis movomis.** **Griežtai draudžiama naudoti to paties diametro PVC movas dėl gruntinio vandens įsiskverbimo ir PE vamzdžio išilginio judėjimo**. Darbų kokybė tikrinama su TV diagnostikos įranga, atliekama sujungimų apžiūra. Esant nekokybiškam vamzdžių sujungimui, atliekami papildomi tvarkymo darbai;

2.2.16.5.  PE vamzdžių suvirinimo siūlės išpjaunamos pilnai iki 100%, kad nesudarytu nutekėjimo kliūties. Darbų kokybė tikrinama su TV diagnostikos įranga, atliekama sujungimų apžiūra. Esant nekokybiškam vamzdžių sujungimų apdorojimui, atliekami papildomi tvarkymo darbai;

2.2.16.6.  Naujai įrengiamų linijų PVC ir PE vamzdžiai sujungiami tik šuliniuose ir/ar kinetėse.

|  |
| --- |
| 1. PIRKIMO OBJEKTAS |

|  |  |  |  |
| --- | --- | --- | --- |
| ***Pirkimo objekto aprašymas*** | | Nuotekų valymo įrenginių, esančių Pievų g. 17, Drevernos k., Klaipėdos raj., rekonstrukcija ir biotvenkinių demontavimo darbai (1 plėtros etapas) | |
| ***Darbai atliekami pagal*** | | Projektas Nr. KIMA-23/2-DRE-TDP-BD „KITOS PASKIRTIES INŽINIERINIO STATINIO (NUOTEKŲ VALYKLOS), TECHNOLOGINIŲ PASTATŲ IR KITŲ INŽINERINIŲ STATINIŲ-BIOTVENKINIŲ, PIEVŲ G. 17, DREVERNOS K., PRIEKULĖS SEN., KLAIPĖDOS R. SAV., REKONSTRAVIMO, NAUJOS STATYBOS IR GRIOVIMO PROJEKTAS”.  Projekto stadija – techninis darbo projektas, 1 plėtros etapas | |
| **Eil. Nr.** | **Reikalavimai darbams** | |
|  |
|  | Darbų apibūdinimas | Perkami darbai turi maksimaliai užtikrinti, kad būtų vykdomi sprendiniai numatyti techniniame darbo projekte Nr. **KIMA-23/2-DRE-TDP-BD** **„KITOS PASKIRTIES INŽINIERINIO STATINIO (NUOTEKŲ VALYKLOS), TECHNOLOGINIŲ PASTATŲ IR KITŲ INŽINERINIŲ STATINIŲ-BIOTVENKINIŲ, PIEVŲ G. 17, DREVERNOS K., PRIEKULĖS SEN., KLAIPĖDOS R. SAV., REKONSTRAVIMO, NAUJOS STATYBOS IR GRIOVIMO PROJEKTAS”, 1 plėtros etapas.** |
|  | Darbų atlikimo vieta | Pievų g. 17, Drevernos k., Priekulės sen.., Klaipėdos r. sav. |
|  | Sklypo unikalus Nr. | 4400-3871-9141 |
|  | Kadastrinis numeris | 5515/0002:97 |
|  | Statinio kategorija | Ypatingasis statinys |
|  | Darbų atlikimui taikomi standartai | AB „Klaipėdos vanduo“:  [„Vandentiekio tinklų infrastruktūros standartas“](https://www.vanduo.lt/uploads/ECB/content_1637228279/vandentiekio-tinklu-infrastrukturos-standartas-atnaujintas_8169.pdf)  [„Nuotekų tinklų infrastruktūros standartas“](https://www.vanduo.lt/uploads/ECB/content_1643031718/nuoteku-tinklu-infrastrukturos-standartas-atnaujintas-2021-12-29_9523.pdf) |
|  | Darbų pradžios terminas | Darbai pradedami vykdyti sekančią darbo dieną po sutarties įsigaliojimo dienos |
|  | Dėl darbų vietos apžiūros | Prieš teikiant pasiūlymą, tiekėjui rekomenduojama susipažinti su numatoma statybos darbų teritorija, kad galėtų pats įvertinti esamą situaciją bei numatomų atlikti darbų kiekius. Kontaktinis asmuo. D. Pasovienė. Tel. nr. +370 659 25158. Visi apžiūros metu kilę turi būti užduodami CVP IS priemonėmis |
|  | Reikalavimai susidariusioms atliekoms | Įrengus inžinierinius tinklus sutvarkoma aplinka, išvežamas statybinis laužas, pateikiami sutvarkymą įrodantys dokumentai, teritorijos atstatomos pagal buvusį lygį. |
|  | **Kiti reikalavimai** | |
|  | Rangovas privalo dalyvauti statinio statybos užbaigimo procedūrose. | |
|  | Vykdant statybą, būtina vadovautis Lietuvos Respublikoje galiojančiais įstatymais, vyriausybiniais nutarimais, statybos techniniais reglamentais, statybos normomis, taisyklėmis, įsakymais, nurodymais, rekomendacijomis, standartais, Projektu ir kt. dokumentais | |
|  | **Žalieji reikalavimai darbams** | |
|  | Nustatomi žalieji reikalavimai darbams | Pagal LR Aplinkos ministro įsakymu patvirtinto aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.1 p. perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų; (Nuotekų valymo ir atliekų tvarkymo įrenginiai ir kanalizacijos sistemos) |
|  | Žaliuosius reikalavimus pagrindžiantys dokumentai | Nereikalaujama |
|  | **Kartu su darbais perkamos paslaugos** | |
|  |  | Rangovas privalės nuotekų valyklos technologinio proceso priežiūrai, valdymui ir duomenų perdavimui įrengti SCADA sistemą. Nuotekų valyklos darbas turi būti pilnai automatizuotas. Tuo pačiu metu, turi būti palikta galimybė rankiniam režimui.  Rangovas turės pateikti automatikos skydų, komunikacijų, elektros kabelių tiesimo dokumentaciją raštišku ir elektroniniu pavidalu:   1. darbo brėžinius, 2. skydų veikimo algoritmo naudotojo instrukcijas, 3. įrenginių gamintojų techninius pasus, 4. pažymą apie hidrometeorologines sąlygas.   Turės būti išplėsta esama SCADA sistema pagal technologinius poreikius, kuri pagal užduotus parametrus valdytų nuotekų valymo procesą ir į AB "Klaipėdos vanduo" centrinę dispečerinę perduotų parametrus ir duomenis apie įrenginių darbą. |
|  |  | Rangovas privalės parengti nuotekų valyklos eksploatacijos bei valdymo instrukcijas lietuvių kalba, suderinti technologinį režimą, apmokyti technologinį personalą. Dalyvauti statinio statybos užbaigimo procedūrose. |
|  |  | Rangovas turės atlikti paleidimo – derinimo darbus, darbų perdavimo - priėmimo aktas bus pasirašomas kai visi valytų nuotekų rodikliai neviršys šių nustatytų verčių:   |  |  |  |  | | --- | --- | --- | --- | | Eil. nr. | Parametras | Matavimo vnt. | Vidutinė paros DLK | | 1 | BDS7/BDS5 | mg O2/l | 12/10 | | 2 | ChDS | mg O2/l | 125 | | 3 | SM | mg/l | 25 | | 4 | Nb | mg/l | 25 | | 5 | Pb | mg/l | 4 | |
|  | Geodezinių nuotraukų parengimas ir kadastriniai matavimai | Rangovas, baigęs darbus, privalo pateikti pastatytų tinklų kontrolinę geodezinę nuotrauką (pastatytų inžinerinių tinklų planą) (masteliu M1:500) - 2 egz. popieriniame variante ir 1 kompl. USB laikmenoje. Plane atvaizduoti visus, t. y. ir mažesnio nei 1000 mm skersmens arba matmenų, šulinių / kamerų, požeminių sklendžių kontūrus ir sudaryti jų korteles. Kontrolinę geodezinę nuotrauką (pastatytų inžinerinių tinklų planą) parengti ant esamų topografinio ir inžinerinių tinklų planų pagrindo po 15 m atstumu nuo išmatuoto objekto.  Rangovas, baigęs darbus, privalo atlikti pastatytų statinių kadastrinius matavimus ir pateikti pastatytų statinių kadastrinių matavimų bylą - 1 egz. popieriniame variante ir 1 kompl. USB laikmenoje. Rengiant kadastrinių matavimų bylą, turi būti įtraukti visi inžinierinių tinklų plane pažymėti šuliniai/ kameros, požeminės sklendės. |
|  | **Priedai** | |
| **5.1** | Techninis darbo projektas „KITOS PASKIRTIES INŽINIERINIO STATINIO (NUOTEKŲ VALYKLOS), TECHNOLOGINIŲ PASTATŲ IR KITŲ INŽINERINIŲ STATINIŲ-BIOTVENKINIŲ, PIEVŲ G. 17, DREVERNOS K., PRIEKULĖS SEN., KLAIPĖDOS R. SAV., REKONSTRAVIMO, NAUJOS STATYBOS IR GRIOVIMO PROJEKTAS”, Nr. KIMA-23/2-DRE-TDP | |
| **5.2.** | 2024-07-16 statybą leidžiantis dokumentas Nr. LSNS-34-240716-00295; | |