# Pirkimo sąlygų 4 priedas „Tiekėjų kvalifikacijos reikalavimai

# ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. PS nereikalauja, kad tiekėjai laikytųsi kokybės vadybos sistemos.

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas[[1]](#footnote-1)** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| 1. **Teisė verstis veikla** | | | |
| **1.** | Tiekėjas privalo turėti LR statybos įstatymo ir kitų teisės aktų nustatyta tvarka išduotus kvalifikacijos dokumentus, suteikiančius teisę atlikti prikimo dokumentuose nurodytus neypatingo statinio bendruosius statybos darbus:  ***Statinių kategorija –*** *neypatingieji statiniai*  ***Statinių grupė****:*  *kiti inžineriniai statiniai* | Dokumentai jų kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija:  Lietuvos Respublikoje ir trečiosiose šalyse įsteigtiems juridiniams asmenims, kitoms organizacijoms ar jų padaliniams SSVA (iki 2022-04-30 SPSC) išduoti kvalifikacijos atestatai ar užsienio šalies tiekėjams\* išduoti teisės pripažinimo dokumentai, arba užsienio šalies tiekėjų\* kilmės šalies kompetentingų institucijų išduoti dokumentai, patvirtinantys jų kilmės valstybėje turimą teisę užsiimti analogiškų statinių statybos veikla, arba nuorodos į nacionalines duomenų bazes bet kurioje valstybėje narėje, prie kurių perkantysis subjektas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.  Užsienio šalies tiekėjo\* turimos kvalifikacijos patvirtinimo dokumentai Lietuvoje gali būti išduoti ir po paraiškų / pasiūlymų pateikimo datos, tačiau pačią teisę tiekėjas kilmės šalyje turi būti įgijęs iki paraiškų / pasiūlymų pateikimo termino pabaigos.  Teisės pripažinimo dokumentai turi būti gauti iki pirkimo sutarties pasirašymo.  Perkantysis subjektas informaciją apie išduotus kvalifikacijos dokumentus pasitikrins SSVA registruose https://www.ssva.lt/cms/registrai | • jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;  • tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų;  • subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Pirkimo dokumentuose gali būti nustatoma, kad tokių subtiekėjų, jeigu jie žinomi, kvalifikacija tikrinama pirkimo procedūrų metu, arba, kad tiekėjas privalo įsipareigoti, kad pirkimo sutartį vykdys tik tokią teisę turintys asmenys ir nurodo, kad pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. |
| 1. **Finansinis ir ekonominis pajėgumas** | | | |
| **2.1.** | Metinės visos veiklos pajamos paskutiniais finansiniais metais (2024 m.), o jei ūkio subjektas įregistruotas vėliau ar veiklą pradėjo vėliau – nuo ūkio subjekto įregistravimo ar veiklos pradžios, yra ne mažesnės nei 3 000 000 Eur. | paskutinių finansinių metų, o jeigu ūkio subjektas įregistruotas ar veiklą pradėjo vėliau, – nuo ūkio subjekto įregistravimo ar veiklos pradžios (jeigu ši informacija turima), ūkio subjekto finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas ūkio subjektas, įstatymuose reikalaujama skelbti metinį finansinių ataskaitų rinkinį. Jei finansinės ataskaitos dar nėra patvirtintos ir (ar) dar nepaskelbtos Juridinių asmenų registre, teikiamas ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka arba pažyma apie gautas metines visos veiklos pajamas. | * jeigu pasiūlymą teikia ūkio subjektų grupė – reikalavimą turi atitikti visi kartu (pajėgumai sumuojami); * tiekėjas gali remtis kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais). Pirkimo vykdytojas gali reikalauti, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju); * subtiekėjams šis reikalavimas nenustatomas. |
| 1. **Techninis ir profesinis pajėgumas** | | | |
| **3.1** | Tiekėjas per paskutinius 5 metus iki pasiūlymo pateikimo termino pabaigos pagal vieną ar daugiau sutarčių (bet nedaugiau kaip 3 sutartis) yra atlikęs neypatingos statinio kategorijos nuotekų valymo įrenginių ir/ar vandens gerinimo įrenginių statybos ir/ar rekonstravimo ir/ar kapitalinio remonto darbų už 1 000 000 Eur be PVM. | per paskutinius 5 metus atliktų darbų sąrašas (sutarties pavadinimas, vertė Eur be PVM, įvykdymo datos) kartu su užsakovų (tiek viešųjų, tiek privačiųjų) pažymomis, apie tai, kad svarbiausių darbų atlikimas ir galutiniai rezultatai buvo tinkami. | • jeigu pasiūlymą teikia ūkio subjektų grupė –reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  • tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  • subtiekėjams šis reikalavimas nekeliamas.  *Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas.* |
| **3.2** | Tiekėjo specialistai, kurie laimėjimo atveju bus skiriami Sutarties vykdymui, turi turėti reikiamą kvalifikaciją atlikti perkamus Darbus, t. y. Tiekėjas turi turėti bent vieną:  1. Statinio statybos vadovą, turintį teisę eiti statinio statybos vadovo pareigas:  Statinių kategorija – neypatingieji statiniai  Statinių grupė –  *kiti inžineriniai statiniai.*  Statinio statybos darbų vadovas per paskutinius 5 (penkis) metus (iki pasiūlymo pateikimo termino pabaigos) yra ėjęs statybos darbų vadovo pareigas naujai statant (ir/ar rekonstruojant ir/ar atliekant kapitalinį remontą) bent 1 (vienus) nuotekų valymo įrenginius, kurių vidutinis paros debitas ne mažesnis kaip 200 m3/parą.  2. Statinio specialiųjų statybos darbų vadovą, turintį teisę eiti statinio spec. statybos darbų (vandentiekio ir nuotekų šalinimo tinklų) vadovo pareigas:  Statinių kategorija – neypatingieji statiniai;  Statinių grupė –  *kiti inžineriniai statiniai*  *Darbų sritis -* vandentiekio ir nuotekų šalinimo inžinerinių sistemų įrengimas.  *Pastaba: Tiekėjo siūlomas neypatingo statinio statybos vadovas,* spec. statybos vadovas *gali būti tas pats asmuo* | Pateikiami dokumentai:  a) Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus\*) SSVA (iki 2022-04-30 SPSC) išduoti kvalifikacijos atestatai ar užsienio šalies specialistams\* išduoti teisės pripažinimo dokumentai, arba užsienio šalies specialistams\* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.  b) Juridinio asmens darbo sutarties kopija arba ketinimų protokolas, kuriame būtų nurodyta, kad konkurso laimėjimo atveju specialistas bus įdarbintas.  c) Statybos darbų vadovo gyvenimo aprašymas, kuriame nurodyti vykdyti projektai, t.y. nurodomas sąrašas nuotekų valymo įrenginių (kurių vidutinis paros debitas ne mažesnis kaip 200 m3/parą) ir kuriems Statinio statybos vadovas vadovavo, Užsakovai, sutarčių pasirašymo ir galiojimo datos, nr. ir pavadinimai, darbų vykdymo pradžia ir pabaiga ir kt. prašomą informaciją patvirtinančius dokumentus.  Kartu turi būti pateikti statybos užbaigimą įrodantys dokumentai ar deklaracija apie statybos užbaigimą, kuriuose būtų pateikta informacija ir apie statybos vadovo dalyvavimą. | · jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  · tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  · subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| **Aplinkos apsaugos vadybos sistemos taikymas** | | | |
| **5.1** | Tiekėjas pirkimo sutarties vykdymo laikotarpiu galės taikyti aplinkos apsaugos vadybos sistemą pagal LST EN ISO 14001 arba Europos Sąjungos aplinkos apsaugos vadybos ir audito sistemą (EMAS) arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus arba jam lygiavertį | aplinkos apsaugos vadybos priemonių, kurias tiekėjas galės taikyti vykdydamas pirkimo sutartį, apibūdinimas, įrodantis, kad tiekėjas, pirkimo sutarties vykdymo metu galės taikyti nustatytas aplinkos apsaugos priemones (šių vadybos priemonių taikymo aprašymas, arba nepriklausomų įstaigų išduoti sertifikatai, patvirtinantys, kad tiekėjas laikosi reikalaujamų aplinkos apsaugos priemonių ir pan.). | jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus; |

1. PS, nustačiusi kvalifikacijos reikalavimus, turi pateikti informaciją kaip numatyta Tiekėjo kvalifikacijos reikalavimų nustatymo metodikos 8 punkte. [↑](#footnote-ref-1)