# Pirkimo sąlygų 8 priedas „Sutarties projektas“

**Kitos paskirties inžinierinio statinio (nuotekų valyklos), technologinių pastatų ir kitų inžinerinių statinių-biotvenkinių, Pievų g. 17, Drevernos k., Priekulės sen., Klaipėdos r. sav., rekonstravimas, nauja statyba ir griovimas (1 etapas)**

**DARBŲ pirkimo–PARDAVIMO SUTARTIS Nr. \_\_\_\_\_\_\_\_**

**SPECIALIOSIOS SĄLYGOS**

**Du tūkstančiai \_\_\_\_ metų \_\_\_\_\_\_ mėnesio \_\_\_\_\_\_\_ diena, Klaipėda**

Akcinė bendrovė „KLAIPĖDOS VANDUO“, juridinio asmens kodas 140089260, buveinės adresas Ryšininkų g. 11, LT-91116 Klaipėda, PVM mokėtojo kodas  LT400892610, atstovaujama ..................................., veikiančio pagal ........................ (toliau – Užsakovas), ir

..................................................., juridinio asmens kodas ................................., kurio registruota buveinė yra ........................................, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama ............................................................., veikiančio (-ios) pagal ....................................... (toliau – Rangovas), toliau kartu šioje darbų pirkimo–pardavimo sutartyje vadinami „Šalimis“, o kiekvienas atskirai – „Šalimi“,

*jei tai ūkio subjektų grupė –atitinkami duomenys apie kiekvieną partnerį)*

sudarė šią darbų pirkimo–pardavimo sutartį, toliau vadinamą „Sutartimi“, vadovaujantis atviro konkurso (supaprastintas pirkimas)būdu atlikto viešojo pirkimo „Kitos paskirties inžinierinio statinio (nuotekų valyklos), technologinių pastatų ir kitų inžinerinių statinių-biotvenkinių, Pievų g. 17, Drevernos k., Priekulės sen., Klaipėdos r. sav., rekonstravimas, nauja statyba ir griovimas (1 etapas)“ (pirkimo ID. ) sąlygomis ir susitarė dėl toliau išvardytų sąlygų.

**1. Sutarties dalykas**

1.1. Sutarties dalykas yra „Kitos paskirties inžinierinio statinio (nuotekų valyklos), technologinių pastatų ir kitų inžinerinių statinių-biotvenkinių, Pievų g. 17, Drevernos k., Priekulės sen., Klaipėdos r. sav., rekonstravimas, nauja statyba ir griovimas (1 etapas)“ darbai pagal Užsakovo užduotį ir UAB „Kima Group“ parengtą techninį darbo projektą „KITOS PASKIRTIESINŽINIERINIO STATINIO (NUOTEKŲ VALYKLOS), TECHNOLOGINIŲ PASTATŲ IR KITŲ INŽINERINIŲ STATINIŲ-BIOTVENKINIŲ, PIEVŲ G. 17, DREVERNOS K., PRIEKULĖS SEN., KLAIPĖDOS R. SAV., REKONSTRAVIMO, NAUJOS STATYBOS IR GRIOVIMO PROJEKTAS“ Nr. KIMA-23/2-DRE-TDP (toliau – Darbai)*.*

1.2. Atliekamų Darbų techninė užduotis, apimtys pateikiami Sutarties specialiųjų sąlygų priede Nr. 1.

1.3. Darbai turi būti atlikti Pievų g. 17, Drevernos k., Priekulės sen., Klaipėdos r. sav.

**2. Sutarties galiojimas, vykdymo pradžia, trukmė, terminai ir sustabdymas**

2.1. Sutartis įsigalioja, kai Sutartį pasirašo abi Sutarties Šalys ir Rangovas pateikia Sutarties įvykdymo užtikrinimą. Sutarties įsigaliojimo data laikoma Sutarties įvykdymo užtikrinimo dokumente nurodyta data, kuri negali būti vėlesnė nei 10 darbo dienų nuo Sutarties pasirašymo dienos. Sutartis galioja iki visiško Šalių įsipareigojimų įvykdymo, tačiau ne ilgiau kaip 13 mėnesių nuo Sutarties įsigaliojimo dienos.

2.2. Darbų atlikimo terminai:

2.1.1. Rangovas Darbus pradeda kitą dieną po Sutarties įsigaliojimo dienos.

2.1.2. Rangovas Darbus baigiaper 12 mėnesių nuo Sutarties įsigaliojimo dienos.

2.2. Darbų pabaiga bus laikomas tas momentas, kai užbaigti visi Sutartyje numatyti darbai, pasirašytas Darbų užbaigimo priėmimo-perdavimo aktas bei Užsakovui perduoti reikiami statinio dokumentai.

2.3. Rangovas turi teisę užbaigti darbus anksčiau sutarto termino.

2.4. Šalių įsipareigojimų (ar jų dalies) vykdymo terminas gali būti sustabdytas Sutarties bendrųjų sąlygų 14 punkte nurodytais atvejais. Sutarties vykdymas gali būti sustabdytas, tačiau ne ilgiau kaip 6 mėn. per visą Sutarties vykdymo laikotarpį. Šalis, norinti sustabdyti Sutarties įsipareigojimų vykdymo terminą, privalo nedelsiant, bet ne vėliau kaip per 5 kalendorines dienas, informuoti kitą Šalį apie aplinkybes, kurių pagrindu siekiama sustabdyti Sutarties vykdymą. Šalims sutarus, Šalys pasirašo papildomą susitarimą, kuris yra neatsiejama šios Sutarties dalis.

2.5. Rangovas per 5 d. d. po sutarties pasirašymo, jei reikalinga, pateikia patikslintą darbų atlikimo grafiką. (Sutarties specialiųjų sąlygų priedas Nr. 2).

**3. Sutarties kaina (kainodaros taisyklės) ir mokėjimo sąlygos**

3.1. Kainodaros taisyklės – šioje Sutartyje taikomas *fiksuotos kainos* apskaičiavimo būdas. Pradinė sutarties vertė - ............................... Eur be PVM.

3.2. Sutarties kaina:

|  |  |
| --- | --- |
| **Sutarties kaina be PVM** | *\_\_\_\_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais)* |
| **PVM .... %** | *\_\_\_\_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais)* |
| **Bendra Sutarties kaina (Sutarties kaina su PVM)** | *\_\_\_\_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais)* |

Bendra sutarties kaina detalizuojama šios sutarties specialiųjų sąlygų priede Nr. *2*.

3.3. Kaina, nurodyta Sutarties specialiųjų sąlygų 3.2 punkte, yra galutinė ir apima visas tiesiogines ir netiesiogines išlaidas, susijusias su darbais. Sutarties kaina apima ir tuos darbus, kurie nors ir nebuvo tiesiogiai nustatyti pirkimo dokumentuose ar šioje sutartyje, bet yra būtini Sutarčiai įvykdyti, o Rangovas turėjo ir galėjo juos numatyti ir įvertinti savo pasiūlyme, kurį Rangovas pateikė Užsakovo vykdomame „Kitos paskirties inžinierinio statinio (nuotekų valyklos), technologinių pastatų ir kitų inžinerinių statinių-biotvenkinių, Pievų g. 17, Drevernos k., Priekulės sen., Klaipėdos r. sav., rekonstravimas, nauja statyba ir griovimas (1 etapas)“ (toliau – Pasiūlymas) pirkime.

3.4. Jeigu faktinės darbų apimtys nesiskiria nuo darbų apimčių, nurodytų Sutartyje, daugiau kaip 15 procentų, skaičiuojant nuo pradinės sutarties vertės, tai Rangovui sumokama Sutarties kaina, nurodyta Sutarties 3.2 punkte, neatsižvelgiant į faktines darbų apimtis.

3.5. Jeigu vykdant Sutartį paaiškėja, kad faktinės darbų apimtys skiriasi nuo darbų apimčių, nurodytų Sutartyje, daugiau kaip 15 procentų, skaičiuojant nuo pradinės sutarties vertės, tai visi darbai, viršijantys 15 procentų ribą, turi būti perkami, taikant apimties keitimo sąlygas (žiūrėti Sutarties specialiųjų sąlygų 3.13.1 punktą).

3.6. Jeigu vykdant Sutartį paaiškėja, kad faktinės darbų apimtys yra daugiau kaip 15 procentų mažesnės už Sutartyje nurodytas darbų apimtis, tai Rangovui sumokama tik už faktines darbų apimtis.

3.7. Mokėjimai atliekami eurais tokia tvarka:

3.7.1. Užsakovas avansą sumoka per 15 (penkiolika) dienų, Tiekėjui pateikus avansinio mokėjimo grąžinimo banko ar kredito unijos garantiją arba draudimo bendrovės laidavimo raštą/liudijimą visai avanso sumai ir išankstinio mokėjimo sąskaitą „SABIS“ priemonėmis. Avansinio mokėjimo dydis:

|  |  |
| --- | --- |
| Iki 20 % Sutarties kainos be PVM | Iš viso:  \_\_\_\_\_\_\_\_\_\_\_\_\_\_\_\_\_ *(nurodyti sumą skaičiais ir mokėjimo valiutą)* \_\_\_\_\_\_\_\_\_\_\_\_\_\_\_\_\_ *(nurodyti sumą ir mokėjimo valiutą žodžiais)* |

3.7.2. tolesni mokėjimai, iš atliktų darbų vertės, įrašytos Rangovo apmokėjimui „SABIS“ priemonėmis teikiamoje PVM sąskaitoje – faktūroje, atskaičius 3.7.1. punkte nurodytu procentu apskaičiuotą avanso sumą ir *5 %* dydžio rizikos rezervą, numatytą Sutarties specialiųjų sąlygų 4.4 punkte, vykdomi pagal Darbų atlikimo grafiką (sutarties specialiųjų sąlygų priedas Nr.2) už etapo/poetapio įgyvendinimą*,* Rangovui „SABIS“ priemonėmis pateikus PVM sąskaitą faktūrą, išrašytą pagal užbaigtų darbų dalies atlikimo aktą. Galutinis atsiskaitymas vykdomas tada, kai Rangovas pilnai įvykdo savo įsipareigojimus pagal šią Sutartį, Šalys pasirašo galutinį darbų priėmimo-perdavimo aktą bei Rangovas „SABIS“ priemonėmis pateikia PVM sąskaitą faktūrą. Užsakovas privalo sumokėti Rangovui už atliktus darbus per 30 (trisdešimt) dienų nuo sąskaitų-faktūrų pateikimo „SABIS“ priemonėmis dienos. Rizikos rezervas sumokamas per 30 (trisdešimt) dienų nuo statybos užbaigimo akto išdavimo/deklaracijos apie statybos užbaigimą patvirtinimo datos.

3.7.3. Rangovas „SABIS“ priemonėmis pateiktoje atliktų statybos darbų PVM sąskaitoje faktūroje, nuo atliktų statybos darbų apmokestinamosios vertės taikydamas standartinį PVM tarifą, turi apskaičiuoti PVM sumą. Taip pat, vadovaudamasis PVM įstatymo 80 straipsnio 1 dalies 17 punkto ir 96 straipsnio nuostatomis, be kitų privalomų rekvizitų, teikiamų statybos darbų PVM sąskaitoje faktūroje, privalo įrašyti nuorodą „Atvirkštinis apmokestinimas“

3.7.4. Užsakovas atlygį už statybos darbus, įrašytus „SABIS“ priemonėmis pateiktoje PVM sąskaitoje faktūroje, Rangovui sumoka be sąskaitoje faktūroje nurodytos apskaičiuotosios PVM sumos. PVM sumą, apskaičiuotą už statybos darbus ir nurodytą PVM sąskaitoje faktūroje, Užsakovas sumoka į biudžetą, vadovaudamasis PVM įstatymo 96 straipsnio nuostatomis.

3.8. Užsakovas už atliktus darbus Rangovui atsiskaito mokėjimo pavedimu į Rangovo nurodytą banko sąskaitą:

Sąskaitos Nr. *(nurodyti sąskaitos numerį);*

*(nurodyti banko pavadinimą)* bankas*;*

Banko kodas *(nurodyti banko kodą).*

3.9. Už darbus nemokama, jeigu Rangovas juos atlieka savavališkai, nesilaikydamas Sutarties sąlygų.

3.10. Savavališkai atliktus darbus Rangovas savo sąskaita privalo ištaisyti arba likviduoti.

3.11. Sutartyje numatyta Darbų kaina / įkainiai negali būti keičiami visą Sutarties galiojimo laikotarpį, išskyrus šioje Sutartyje nustatytais peržiūros atvejais, jei tai numatyta.

3.12. Sutartyje numatyta kaina / įkainiai bus keičiama, jei Sutarties galiojimo laikotarpiu Lietuvos Respublikos įstatymų ir kitų teisės aktų nustatyta tvarka pakeičiamas pridėtinės vertės mokestis arba atsiranda naujas mokestis. Nauja kaina pradedama taikyti nuo pakeisto pridėtinės vertės mokesčio dydžio ar atsiradusio naujo mokesčio patvirtinimo ir paskelbimo teisės aktų nustatyta tvarka dienos. Kaina be pridėtinės vertės mokesčio ar naujai atsiradusio mokesčio nesikeičia, keičiasi tik pridėtinės vertės mokesčio dydis arba pridedamas naujai atsiradęs mokestis.Sutarties kainos pakeitimai įforminami abiejų šalių rašytiniu papildomu susitarimu, kuris yra neatsiejama šios sutarties dalis. PVM tarifo dydis keičiamas tik tai daliai Darbų, kurie atliekami po Sutartyje nurodytų PVM dydžio pasikeitimą įtakojančių aplinkybių atsiradimo.

3.13. Taikant peržiūros sąlygas Sutarties kaina / įkainis keičiama šiais atvejais:

3.13.1. Sutartyje numatyta statybos Darbų kaina / įkainis Rangovo rašytiniu prašymu gali būti perskaičiuojama dėl kainų lygio pokyčio (toliau – indeksuojama) kas 6 (šešis) mėnesius po Sutarties įsigaliojimo dienos.

3.13.1.1. Indeksavimas galimas jeigu VĮ Valstybės duomenų agentūra (osp.stat.gov.lt) kas mėnesį statybos sąnaudų elementų kainų indekso „Medžiagos ir gaminiai“ reikšmė (toliau – Indeksas) pakinta daugiau kaip 5 proc. per bet kurį darbų vykdymo laikotarpį.

3.13.1.2. Sutarties kaina perskaičiuojama dėl Indekso pokyčio, pagal Sutartį neatliktų darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr

Kur: K – Indekso pokyčio koeficientas; IPr – Indekso reikšmė laikotarpio pradžioje; IPb – Indekso reikšmė laikotarpio pabaigoje. Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo pirkime termino pabaigos diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena.

3.13.1.3. Papildomas susitarimas dėl kainos / įkainio perskaičiavimo sudaromas per 15 darbo dienų nuo Rangovo rašytinio prašymo pateikimo dienos, nurodant Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą, perskaičiuotą Pradinę sutarties vertę.

3.13.1.4. Perskaičiuotoji kaina / įkainis taikoma Statybos darbams, kurie yra įtraukiami į Atliktų darbų aktus už laikotarpius, prasidedančius po kainos / įkainio perskaičiavimo.

3.13.1.5. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų darbų kaina / įkainis neperskaičiuojama.

3.13.1.6. Sutarties įvykdymo užtikrinimo suma nebus koreguojama

Taikant darbų apimties keitimo sąlygas, Sutarties kaina gali būti keičiama šiais atvejais:

3.14. kai būtina įsigyti papildomų darbų, esant šiai sąlygai - kai vykdant Sutartį paaiškėja, kad faktinės darbų apimtys skiriasi nuo darbų apimčių, nurodytų Sutartyje, daugiau kaip 15 procentų, skaičiuojant nuo pradinės sutarties vertės, ir kai be šių darbų negalima tinkamai užbaigti Sutarties, o Rangovas objektyviai negalėjo šių darbų numatyti ir įvertinti rengiant Pasiūlymą;

3.15. kai vykdant Sutartį paaiškėja, kad faktinės darbų apimtys yra daugiau kaip 15 procentų mažesnės už Sutartyje nurodytas darbų apimtis (žiūrėti Sutarties specialiųjų sąlygų 3.6 p.);

3.16. kai atsisakoma dalies darbų, nes vykdant Sutartį paaiškėja, kad dėl objektyvių priežasčių dalis darbų tampa nebereikalingi.

3.17. kai iš to paties Rangovo būtina įsigyti papildomų darbų, kurie nebuvo įtraukti į Sutartį, kai yra visos šios sąlygos kartu:

3.17.1. Rangovo pakeitimas negalimas dėl ekonominių ar techninių priežasčių ir dėl to, kad Užsakovui sukeltų didelių nepatogumų ar nemažą išlaidų dubliavimą;

3.17.2. atskiro Sutarties kainos pakeitimo vertė neviršija 50, o bendra atskirų pakeitimų pagal šį punktą vertė – 100 procentų pradinės sutarties vertės.

3.18. Jeigu atskiru keitimu ir atsisakoma dalies darbų (Sutarties specialiųjų sąlygų 3.16.3 p.), ir jų įsigyjama papildomai (Sutarties specialiųjų sąlygų 3.17. p.), skaičiuojant, ar nebuvo viršyta Sutarties specialiųjų sąlygų 3.17.2 punkte nurodyta sutarties kainos pakeitimo vertė, atskiro pakeitimo verte laikoma atsisakomų ir papildomai įsigyjamų darbų suma.

3.19. Papildomi darbai suprantami kaip Sutartyje nenumatyti, tačiau tiesiogiai su Sutartyje numatytais darbais susiję ir būtini Sutarčiai įvykdyti (užbaigti), darbai, taip pat Sutartyje nurodytų darbų apimtys, viršijančios pradinę sutarties vertę.

3.20. Užsakovas, apskaičiuodamas įsigyjamų papildomų darbų kainas (įkainius), taiko žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:

3.20.1. pritaikant Rangovo pasiūlyme nurodytus darbų įkainius;

3.20.2. jei įmanoma, išskaičiuojant kainos dalį iš Sutartyje numatyto įkainio*;*

3.20.3. pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas.

3.20.4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudas) bei netiesiogines (pridėtines, statybvietės ir pelno) išlaidas pagal Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtintos Kainodaros taisyklių nustatymo metodikos (su vėlesniais pakeitimais) priedo „Tiesioginių ir netiesioginių išlaidų apskaičiavimo taisyklės“ nuostatas.

3.21. Papildomi darbai įforminami atskiru dokumentu, kurį turi pasirašyti visi statybos proceso dalyviai. Šiame dokumente nurodomi papildomų darbų pavadinimai, kiekiai, vienetai, argumentai, pagrindžiantys papildomų darbų būtinybę, techniniai sprendiniai, papildomų darbų įkainio (įkainių) pagrindimas ir skaičiavimas.

3.22. Surašius Sutarties specialiųjų sąlygų 3.16 punkte nurodytą dokumentą, Užsakovui sutikus dėl papildomų darbų įsigijimo, Šalys pasirašo papildomą susitarimą dėl papildomų darbų įsigijimo, kuris tampa Sutarties sudėtine dalimi.

3.23. Rangovas gali pradėti vykdyti papildomus darbus tik pasirašius papildomą susitarimą dėl papildomų darbų įsigijimo (Sutarties specialiųjų sąlygų 3.17 p.), priešingu atveju bus laikoma, kad Rangovas darbus vykdo savavališkai (Sutarties specialiųjų sąlygų 3.9 ir 3.10 punktai).

3.24. Jeigu Sutarties kaina buvo pakeista pagal Sutartyje numatytas peržiūros sąlygas (Sutarties specialiųjų sąlygų 3.13 punktas), atitinkamai turi būti pakeista pradinė sutarties vertė.

**4. Sutarties įvykdymo užtikrinimas**

4.1. Sutarties įvykdymo užtikrinimas:

|  |  |  |  |
| --- | --- | --- | --- |
| **Sutarties įvykdymo užtikrinimo būdai** | **Sutarties įvykdymo užtikrinimo pateikimo terminas** | **Sutarties įvykdymo užtikrinimo vertė** | **Sutarties įvykdymo užtikrinimo galiojimo terminas** |
|  |  |  |  |
| Sutarties įvykdymo užtikrinimas (banko ar kredito unijos garantija arba draudimo bendrovės laidavimo raštas/liudijimas). | Tiekėjas pateikia ne vėliau kaip per 10 darbo dienų nuo Sutarties pasirašymo dienos. | 10 % nuo bendros Sutarties kainos | Įsigalioja banko ar kredito unijos garantijos ar draudimo bendrovės laidavimo rašto išdavimo dieną arba jame nurodytą vėlesnę dieną ir galioja *(įrašyti terminą arba datą)*,  t. y. per visą Sutarties vykdymo laikotarpį. Tuo atveju, kai Sutarties terminas yra pratęsiamas, tuo pačiu turi būti atitinkamai pratęstas ir banko ar kredito unijos garantijos arba draudimo bendrovės laidavimo rašto/liudijimo) galiojimo terminas. |
| Avansinio mokėjimo grąžinimo užtikrinimas (banko ar kredito unijos garantija arba draudimo bendrovės laidavimo raštas/liudijimas) | Kartu su avansinio mokėjimo sąskaita. | Visai avansinio mokėjimo sumai. | Įsigalioja banko ar kredito unijos garantijos arba draudimo bendrovės laidavimo rašto išdavimo dieną arba joje nurodytą vėlesnę dieną ir galioja *(nurodyti terminą arba datą).* Tuo atveju, kai Sutarties terminas yra pratęsiamas, tuo pačiu turi būti atitinkamai pratęstas ir banko ar kredito unijos garantijos arba draudimo bendrovės laidavimo rašto/liudijimo) galiojimo terminas. |

4.2. Šalys susitaria, kad be Sutarties specialiųjų sąlygų 4.1 punkte numatyto Sutarties įvykdymo užtikrinimo, papildomai nustatomas 5 % nuo atliktų darbų vertės be PVM rizikos rezervas (sulaikomų pinigų suma), kuriuo  garantuojama, kad užbaigęs darbus pagal sutartį,  Rangovas dalyvaus ir teiks pagalbą Užsakovui  organizuojant ir vykdant statybos užbaigimo procedūras. Tai reiškia, kad Rangovas  tikslins, pildys  ir tvarkys  komisijai pateiktus statinio statybos  dokumentus (jeigu bus nustatyta, kad jie neatitinka reikalavimų), šalins pastebėtus statinio defektus arba trūkumus, teiks paaiškinimus statybos užbaigimo komisijoje, pasirašys statybos užbaigimo dokumentus ir kartu su statytoju atliks kitus darbus, reikalingus statinio statybos užbaigimui. Rizikos rezervas Rangovui mokamas Sutarties specialiųjų sąlygų 3 straipsnyje nustatyta tvarka ir terminais.

**5. Šalių atsakomybė**

5.1. Neatlikus apmokėjimo nustatytais terminais, Rangovo pareikalavimu Užsakovas privalo sumokėti Rangovui 0,05 %, dydžio delspinigius nuo laiku neapmokėtos sumos už kiekvieną uždelstą dieną.

5.2. Jei Rangovas dėl savo kaltės neatlieka Darbų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 %, dydžio delspinigius nuo darbų dalies, dėl kurios Užsakovas praranda galimybę pasinaudoti darbų rezultatu, vertėsuž kiekvieną termino praleidimo dieną*.* Užsakovas turi teisę vienašališkai išskaičiuoti delspinigių sumą iš Rangovui mokėtinų sumų, apie tai pranešant Rangovui. Jei apskaičiuoti delspinigiai viršija Sutarties specialiųjų sąlygų 4.1 punkte nurodytą Sutarties įvykdymo užtikrinimo sumą, Užsakovas turi teisę vienašališkai nutraukti Sutartį, apie tai raštu įspėjęs Rangovą prieš 10 (dešimt) dienų. Sutarties nutraukimas nepanaikina Užsakovo teisės į Sutarties įvykdymo užtikrinimą, taip pat į nuostolių bei netesybų atlyginimą, jeigu šių nuostolių ir/ar netesybų nepadengia Sutarties įvykdymą užtikrinanti piniginė suma.

5.2.1. Rangovas sutarties vykdymo metu norėdamas pakeisti specialistą ir / ar ūkio subjektą kurio (-ių) kvalifikacija rėmėsi ir / ar kurio patirtis buvo vertinama ir už tai suteikti ekonominio naudingumo balai, turi pateikti ne prastesnės kvalifikacijos specialistą ir / ar ūkio subjektą. Su prašymu pakeisti nurodytą specialistą ar ūkio subjektą Rangovas turi pateikti kvalifikaciją ir kt. būtinus dokumentus pagal sutarties 3.3. punkte nurodyto pirkimo sąlygas.

5.3. Jeigu Rangovo darbuotojai ir / arba subrangovo, kurį pasitelkia Rangovas, darbuotojai statybvietėje darbus atlieka neturėdami galiojančio Valstybinio socialinio draudimo įstatymo 151 straipsnyje nustatyta tvarka suformuoto skaidriai dirbančio asmens identifikavimo kodo (toliau – Kodas), o tais atvejais, kai jiems kodas negali būti suformuotas - neturėdami kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančių dokumentų (toliau – Kode užšifruojamus duomenis pagrindžiantys dokumentai), Rangovas ir / arba subrangovas turi nedelsiant pašalinti tokį darbuotoją iš statybvietės ir už kiekvieną tokį pažeidimo atvejį sumokėti Užsakovui 200 Eur (dviejų šimtų eurų) baudą.

5.4. Rangovas savo sąskaita iki statybos darbų pradžios privalo įsigyti reikiamos apimties elektroninio statybos darbų žurnalo (ESDŽ) pildymo paslaugą ir statybos metu užtikrinti žurnalo pildymą. Rangovas suteikia nemokamą prieigą prie ESDŽ visiems statybos dalyviams. Užsakovui suteikiamos statytojo teisės. Sklandžiam darbui užtikrinti Rangovas supažindina statybos dalyvius su ESDŽ pildymo funkcijomis, esant būtinybei, praveda mokymus. Pildant ESDŽ, turi būti naudojamos tokios elektroninio žurnalo pildymo priemonės, kurios užtikrintų kiekvieno pildančio ir pasirašančio asmens identifikavimą, asmenų įrašų, duomenų ir dokumentų vientisumą, atsekamumą, kaupimo, saugojimo patikimumą ir prieigą Rangovui, kitiems statybos dalyviams, turintiems teisę žurnale daryti įrašus ir (ar) juos peržiūrėti. ESDŽ statybos dalyviai įrašus turi patvirtinti kvalifikuotu elektroniniu parašu. Rangovas privalo fiksuoti statybos darbų eigą ir kaupti įrašus apie vykdomus darbus ESDŽ, vadovaudamasis statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimais. Rangovas privalo pildyti ESDŽ nuo statybų pradžios iki darbų pabaigos (perėmimo pažymos išdavimo). Už ESDŽ saugojimą statybos metu iki užpildyto žurnalo perdavimo statytojui (Užsakovui) atsakingas Rangovas. Rangovas privalo suteikti prieigą ir galimybę Užsakovui ESDŽ įrašus su prisegta informacija išsisaugoti bet kuriuo statybos darbų laikotarpiu (statybos sustabdymo metu, nutrūkus sutartiniams santykiams, bankroto atveju ar kt.). Statinį pripažinus tinkamu naudoti, pagrindinį ESDŽ ir papildomus ESDŽ kartu su kitais dokumentais Rangovas (subrangovas) perduoda Užsakovui.

5.3. Jeigu Rangovas nevykdo savo įsipareigojimų arba vykdo juos netinkamai, tai Užsakovas be šiame straipsnyje nurodyti savo teisių gynimo būdų taip pat turi teisę pasinaudoti teisėmis, nurodytomis Sutarties bendrųjų sąlygų 15,16 ir 17 punktuose.

**6. Susirašinėjimas**

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu ar elektroniniu paštu (patvirtinant gavimą) toliau nurodytais adresais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Pirkėjo už sutarties vykdymą atsakingo asmens kontaktai** | **Rangovo atstovo kontaktai** |
| Vardas, pavardė |  |  |
| Adresas |  |  |
| Telefonas |  |  |
| El. paštas |  |  |

6.2. Pirkėjo atsakingo asmens už Sutarties ir jos pakeitimų paskelbimą kontaktiniai duomenys: ........................................................................................................................................................................................

*(pareigos, vardas, pavardė, adresas, telefonas, elektroninio pašto adresas)*

6.3. Jei pasikeičia Šalies adresas ir / ar kiti duomenys, nurodyti Sutarties specialiųjų sąlygų 6.1 ir 6.2 punktuose, tokia Šalis turi informuoti kitą Šalį pranešdama ne vėliau, kaip prieš 10 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**7. Subrangovai ir jų keitimo tvarka**

*Jeigu Rangovas nenumato pasitelkti subrangovų, tai nurodoma:*

7.1. Sutarties pasirašymo metu Rangovas šios sutarties vykdymui nenumato pasitelkti subrangovo (subrangovų).

7.2. Rangovas gali pasitelkti subrangovą Sutarties vykdymo metu tik esant objektyvioms priežastims ir gavus Užsakovo pritarimą. Apie subrangovų (subrangovo) pasitelkimą Rangovas privalo informuoti Užsakovą raštu iki subrangovas pradės vykdyti Sutarties dalį, dėl kurios šis subrangovas buvo pasitelktas. Rangovas, informuodamas Užsakovą apie pasitelkiamus (-ą) subrangovus (subrangovą), privalo nurodyti, kokiai Sutarties vykdymo daliai pasitelkiamas subrangovas, pateikti jų (-jo) pašalinimo pagrindų nebuvimą patvirtinančius dokumentus ir kvalifikacijos atitiktį pagrindžiančius dokumentus (jei tokie reikalavimai keliami). Pažeidus šią subrangovo (subrangovų) pasitelkimo tvarką bus laikoma, kad Rangovas pažeidė esmines Sutarties sąlygas, dėl ko Užsakovas gali vienašališkai nutraukti šią sutartį.

*Jeigu Rangovas sudarydamas sutartį gali nurodyti, kokius subrangovus jis pasitelkia, tuomet rašoma:*

7.1.Rangovas numato pasitelkti šį (šiuos) subrangovą (subrangovus): ....................................................................................................................................................................

*(fizinio /juridinio asmens pavadinimas, kodas, gyvenamoji vieta, buveinės adresas, atstovo duomenys)*

šioms Sutartis vykdymo dalims .........................................................................................................................

*(nurodyti kokiai Sutarties vykdymo daliai pasitelkiamas subrangovas)*

*Jeigu Rangovas sudarydamas Sutartį negali nurodyti, kokius subrangovus jis pasirenka, tuomet rašoma:*

7.1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui raštu pranešti tuo metu žinomų pasitelkiamų subrangovų (subrangovo) pavadinimus, kontaktinius duomenis ir jų atstovus. Rangovas taip pat privalo nurodyti, kuriai Sutarties vykdymo daliai pasitelkiamas subrangovas.

7.2. Sutarties 7.1 punkte / Pranešime apie subrangovą (subrangovus) *(tinkamą formuluotę pasirinkti pagal tai, ar sudarant sutartį gali nurodyti subrangovus, ar negali nurodyti subrangovų, žiūr. 7.1 punktą)* nurodytą (nurodytus) subrangovą (subrangovus) Rangovas gali pakeisti arba gali pasitelkti naują subrangovą tik esant objektyvioms priežastims ir gavus Užsakovo pritarimą. Apie subrangovų (subrangovo) pakeitimą arba naujo subrangovo pasitelkimą Rangovas privalo informuoti Užsakovą raštu iki pakeistas / naujas subrangovas pradės vykdyti Sutarties dalį, dėl kurios šis subrangovas buvo pakeistas / pasitelktas naujas. Rangovas, informuodamas Užsakovą apie pakeistus / naujus subrangovus (subrangovą), privalo pateikti jų (-jo) pašalinimo pagrindų nebuvimą patvirtinančius dokumentus ir kvalifikacijos atitiktį pagrindžiančius dokumentus (jei tokie reikalavimai keliami). Pažeidus šią subrangovo (subrangovų) keitimo tvarką bus laikoma, kad Rangovas pažeidė esmines Sutarties sąlygas, dėl ko Užsakovas gali vienašališkai nutraukti šią Sutartį.

*7.3 ir 7.4 punktai taikomi visiems 7.1 punkto pasirinktiems atvejams.*

7.3. Subrangovo (subrangovų) pasitelkimas neatleidžia Rangovo nuo atsakomybės vykdant šią Sutartį. Už subrangovo (subrangovų) įsipareigojimų nevykdymą arba netinkamą jų vykdymą atsako Rangovas.

7.4. Užsakovas raštu informuoja subrangovus apie tiesioginio atsiskaitymo su subrangovais galimybę (jeigu ji galima dėl pirkimo sutarties pobūdžio) per 3 darbo dienas nuo Sutarties sudarymo momento, o tuo atveju, kai šioje sutartyje nustatytais atvejais pakeičiamas Sutartyje nurodytas subrangovas ar pasitelkiamas naujas – per 3 darbo dienas nuo informacijos apie naują subrangovą (kontaktinius duomenis ir subrangovo atstovą) gavimo dienos. Gavęs Užsakovo pranešimą, subrangovas turi raštu pateikti prašymą Užsakovui dėl tiesioginio atsiskaitymo. Užsakovas, gavęs subrangovo prašymą dėl tiesioginio atsiskaitymo, informuoja Rangovą apie subrangovo prašymo gavimą. Rangovas turi teisę prieštarauti nepagrįstiems mokėjimams.  Jeigu visos Sutartį vykdančios šalys: Užsakovas, Rangovas ir subrangovas sutaria dėl tiesioginio atsiskaitymo su subrangovu, toks atsiskaitymas vykdomas pagal atskirą susitarimą, kuris sudaromas tarp Užsakovo, Rangovo ir subrangovo, kuriame aprašoma tiesioginio atsiskaitymo su subrangovo tvarka, atsižvelgiant į pirkimo dokumentuose ir subrangos sutartyje nustatytus reikalavimus.

**8. Kitos nuostatos**

8.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir / ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.

8.2. Ši Sutartis yra sudaryta 2 (dviem) egzemplioriais, kiekvienai Šaliai po vieną. Kiekvienas egzempliorius bus laikomas originalu ir turės vienodą teisinę galią. Ši sutartis gali būti pasirašoma elektroniniu parašu, kaip tą nustato Lietuvos Respublikos teisės aktai. Sutartis sudaroma lietuvių kalba. Jei yra neatitikimų tarp lietuviško ir užsienio kalbos teksto, vadovaujamasi lietuvišku Sutarties tekstu.

8.3. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

8.4. Sutarties specialiųjų sąlygų priedai:

8.4.1. *priedas Nr. 1 „Darbų techninė specifikacija“;*

8.4.2. *priedas Nr. 2 „Darbų atlikimo grafikas“.*

*8.5.* Šalys sutaria, kad UAB „Kima Group“ parengtą techninis darbo projektas „KITOS PASKIRTIESINŽINIERINIO STATINIO (NUOTEKŲ VALYKLOS), TECHNOLOGINIŲ PASTATŲ IR KITŲ INŽINERINIŲ STATINIŲ-BIOTVENKINIŲ, PIEVŲ G. 17, DREVERNOS K., PRIEKULĖS SEN., KLAIPĖDOS R. SAV., REKONSTRAVIMO, NAUJOS STATYBOS IR GRIOVIMO PROJEKTAS“ Nr. KIMA-23/2-DRE-TDP yra pateiktas pirkimo dokumentuose ir pasirašant Sutartį atskirai nebus išduodamas.

|  |  |
| --- | --- |
| **Užsakovo vardu:** | **Rangovo vardu:** |
| Akcinė bendrovė „KLAIPĖDOS VANDUO“ |  |
| Juridinio asmens kodas 140089260 |  |
| Ryšininkų g. 11, Klaipėda |  |
| AB SEB bankas, kodas 70440 |  |
| LT30 7044 0600 0076 5179 |  |
| PVM mokėtojo kodas LT400892610 |  |
| Tel.: (8 46) 46 61 71 |  |
|  |  |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |
|  |  |

Darbų pirkimo–pardavimo SUTARTIS

Bendrosios SĄLYGOS

1. Pagrindinės Sutarties sąvokos

1.1. Užsakovas – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymenurodytas perkantysis subjektas, perkantis Sutarties specialiosiose sąlygose nurodytas Darbus iš Rangovo.

1.2. Sutarties kaina – pinigų suma, kurią Užsakovas pagal Sutartį turi sumokėti/faktiškai sumokama Rangovui už perkamus Darbus, įskaitant visas Rangovo patiriamas su sutarties vykdymu susijusias išlaidas ir mokesčius.

1.3. Rangovas – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, atliekantis Darbus pagal šią Sutartį.

1.4. Kainodaros taisyklės – Sutarties kainos apskaičiavimo ir keitimo taisyklės.

2. Sutarties aiškinimas

2.1. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę ir atvirkščiai.

2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.

2.3. Sutarties trukmė ir kiti terminai yra skaičiuojami kalendorinėmis dienomis, jei Sutartyje nenurodyta kitaip.

1. **Sutarties šalių įsipareigojimai**

3.1. Bendri įsipareigojimai:

3.1.1. Rangovas įsipareigoja atlikti Darbus pagal Užsakovo užduotį, o Užsakovas įsipareigoja juos priimti ir apmokėti pagal Sutarties specialiosiose sąlygose nustatytą tvarką.

3.1.2. Abi Šalys išlaiko reikiamą darbinę erdvę ir priemones Sutarčiai vykdyti.

3.1.3. Kiekviena šalis privalo nedelsiant priimti visus sprendimus, reikiamus Sutarčiai vykdyti.

3.1.4. Šalys privalo įnešti savo indėlį į Sutarties vykdymą, atsižvelgiant į nuo konkrečios šalies priklausančius ir jai pavaldžius veiksnius.

3.2. Rangovo įsipareigojimai:

* + 1. Per 5 dienas nuo sutarties įsigaliojimo dienos skirti atestuotą statybos vadovą, atsakingą už saugų darbą ir aplinkos apsaugą;
    2. Kai statomas ypatingas arba neypatingas statinys Rangovas įsipareigoja apsidrausti statinio statybos , rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu, kaip tai numatyta statinio statybos , rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo taisyklėse. Rangovas įsipareigoja apdrausti visus pagal sutartį atliekamus darbus ir civilinę atsakomybę (įskaitant atsakomybę dėl neturtinės žalos) atskirai dėl kiekvieno statinio, įskaitant nesudėtingus statinius (net jei neprivalu draustis pagal teisės aktus). Statybos darbų draudimas turi taip pat apimti statybos produktus, medžiagas, gaminius, montuojamus įrenginius bei įrangą. Rangovas ne vėliau kaip per 5 darbo dienas nuo Sutarties pasirašymo dienos turi pateikti apsidraudimo privalomuoju draudimu sutarties sudarymo įrodymus, kuriuose matytųsi draudimo įmonė, draudimo suma ir pagrindinės draudimo sąlygos (draudimo polisą)*.*
    3. Kaip projektuojamas ir statomas ypatingas arba neypatingas statinys Rangovas arba subrangovas, jeigu Rangovas projektavimo darbams pasitelkia subrangovo pagalbą, įsipareigoja apsidrausti statinio projektuotojo civilinės atsakomybės privalomuoju draudimu ir rangovo civilinės atsakomybės privalomuoju draudimu, kaip tai numatyta Statinio projektuotojo civilinės atsakomybės privalomojo draudimo taisyklėse ir Rangovo civilinės atsakomybės privalomojo draudimo taisyklėse. Rangovas įsipareigoja apdrausti visus pagal sutartį atliekamus darbus ir civilinę atsakomybę (įskaitant atsakomybę dėl neturtinės žalos) atskirai dėl kiekvieno statinio, įskaitant nesudėtingus statinius (net jei neprivalu draustis pagal teisės aktus). Statybos darbų draudimas turi taip pat apimti statybos produktus, medžiagas, gaminius, montuojamus įrenginius bei įrangą. Rangovas ne vėliau kaip per 5 darbo dienas nuo Sutarties pasirašymo dienos pateikti apsidraudimo civilinės atsakomybės privalomuoju draudimu sutarties (-ių) sudarymo įrodymus, kuriuose matytųsi draudimo įmonė, draudimo suma ir pagrindinės draudimo sąlygos (draudimo polisą (-us)).
    4. Kai teisės aktuose nėra numatyta, kad Rangovas turi būti apsidraudęs statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu ar statinio projektuotojo civilinės atsakomybės privalomuoju draudimu, o pradinės rangos sutarties kaina yra lygi arba didesnė nei 250.000,00 Eur su PVM, Rangovas įsipareigoja sudaryti statybos ir / ar montavimo darbų savanoriško draudimo sutartį ir įsipareigoja ne vėliau kaip per 5 darbo dienas nuo Sutarties pasirašymo dienos pateikti apsidraudimo civilinės atsakomybės savanorišku draudimu sutarties (-ių) sudarymo įrodymus, kuriuose matytųsi draudimo įmonė, draudimo suma ir pagrindinės draudimo sąlygos (draudimo polisą (-us)). Rangovas įsipareigoja užtikrinti, kad šis draudimas:

1. apdraustų Rangovo atliekamus visus pagal sutartį atliekamus darbus, įskaitant statybos produktus, medžiagas, gaminius, montuojamus įrenginius bei įrangą;
2. draudimo apsaugos galiojimas būtų užtikrintas iki Rangovas visiškai įvykdys sutartinius įsipareigojimus;
3. apdraustų savo bendrąją civilinę atsakomybę savanoriškuoju draudimu ne mažesnei nei pradinė sutarties vertė su PVM;
4. apimtų ir Rangovo pasirinktų subrangovų vykdomus darbus ir jų civilinę atsakomybę, jeigu darbai vykdomi pagal sudarytas subrangos sutartis.

3.2.4. Darbus vykdyti, nenusižengiant projekto, STR ir kitų normų ir taisyklių bei techninių specifikacijų reikalavimams. Rangovas turi teisę keisti Užsakovo patvirtintus projektinius sprendimus tik gavęs Užsakovo rašytinį sutikimą;

3.2.6. Tikrinti ir užtikrinti, kad tik turintys Kodą ar Kode užšifruotus duomenis pagrindžiančius dokumentus (jei Kodas nesuformuotas) asmenys patektų į statybvietę ir statybvietėje atliktų statybos darbus, o esant poreikiui į statybvietę patekti kitiems asmenims, jiems būtų suteiktos identifikavimo priemonės bei jie būtų užregistruoti Rangovo nustatytos formos žurnale, nurodant atvykimo į statybvietę ir išvykimo iš jos datą, laiką ir apsilankymo priežastis. Šio punkto kontrolė ir atsakomybė už galimus jo pažeidimus paliekama Rangovui;

3.2.5. Gauti žemės darbų leidimą *(rašoma, kai toks reikalingas).*

3.2.6.Vykdyti darbus taip, kad būtų užtikrintas Sutarties specialiųjų sąlygų 1.1 punkte nurodyto statinio funkcionavimas.

3.2.7. Sukomplektuoti įrangą ir medžiagas. Naudoti specifikacijose *(jeigu tokios buvo pateiktas konkurso metu)* nurodytus sertifikuotus statybos produktus, turinčius atitikties deklaracijas.

3.2.8. Laiku ir tinkamai informuoti Užsakovą apie atliktus darbus, bei apie atliktų darbų priėmimo – perdavimo datą bei pateikti Užsakovui atliktų darbų perdavimo – priėmimo aktus.

3.2.9. Atlikti teritorijos tvarkymo darbus *(rašoma, kai tokie būtini)*.

3.2.10. Suformuoti kadastrinių matavimų bylą *(rašoma, kai tokia būtina).*

3.2.11. Paruošti dokumentus, reikalingus pateikti statybos užbaigimui;

3.2.12. Užbaigęs statybos darbus kartu su statybos darbų perdavimo Užsakovui aktu Rangovas privalo Užsakovui pateiktigarantinio laikotarpio prievolių įvykdymo dokumentą, t. y. draudimo bendrovės išduoto laidavimo draudimo rašto (kartu su jo apmokėjimą įrodančia dokumento kopija), mokėjimo atidėjimą patvirtinančio dokumento arba kredito įstaigos garantijos kopiją, užtikrinantį  rangovo garantinio laikotarpio prievolių įvykdymą (šis reikalavimas netaikomas griaunant statinius ir statant nesudėtinguosius statinius). Reikalavimai draudimo bendrovės laidavimo draudimo raštui, mokėjimo atidėjimą patvirtinančiam dokumentui arba kredito įstaigos garantijai:

1) draudimo bendrovės laidavimo draudimo raštas, mokėjimo atidėjimą patvirtinantis dokumentas arba kredito įstaigos garantija turi būti išduoti ne trumpesniam kaip 3 metų laikotarpiui;

2) laidavimo draudimo suma, mokėjimo atidėjimo suma arba garantijos suma turi būti ne mažesnė kaip 5 procentai statybos kainos (su PVM).

3.2.13. Imtis visų įmanomų priemonių Užsakovo jam patikėto turto saugumui užtikrinti ir atsakyti už šio turto praradimą ar sužalojimą;

3.2.14. Darbų vykdymo laikotarpiu atsakyti už pastatų, komunikacijų ar kitų statinių pažeidimus, juos pažeidus atstatyti savo lėšomis ir jėgomis.

3.2.15. Garantuoti saugų darbą, priešgaisrinę ir aplinkos saugą bei darbo higieną statybos aikštelėje, taip pat nepažeisti trečiųjų asmenų interesų. Užtikrinti ir atsakyti už materialinių vertybių apsaugą;

3.2.16. Kartu su techniniu prižiūrėtoju parengti statybos užbaigimo dokumentaciją ir dalyvauti statybos užbaigimo procedūrose;

3.2.17. Ne vėliau kaip prieš 10 dienų pranešti Užsakovui apie statybos objekto užbaigimą, prašydamas organizuoti komisiją pripažinimui tinkamu naudoti arba pačiam organizuoja statybos užbaigimo procedūrą.

3.2.18. Atsakyti už statybos objektą iki statybos užbaigimo akto išdavimo/deklaracijos apie statybos užbaigimą patvirtinimo. Jei tokie dokumentai neišrašomi – iki galutinio darbų priėmimo – perdavimo akto pasirašymo datos.

3.2.19. Atlyginti Užsakovui nuostolius, atsiradusius dėl Rangovo kaltės.

3.3. Užsakovo įsipareigojimai:

3.3.1. Įsakymu paskirti techninį prižiūrėtoją ir informuoti Rangovą apie jo paskyrimą.

3.3.2. Apmokėti už atliktus darbus Sutarties specialiosiose sąlygose nustatyta tvarka ir terminais;

3.3.3. Gauti statybos leidimą darbų vykdymui.

3.3.4. Pasirašyti ant darbų perdavimo aktų per 3 darbo dienas nuo jų pateikimo arba nurodyti neatitikimus. Šis terminas atidedamas, jeigu Užsakovas pareikalauja papildomos arba detalizuotos informacijos apie atliktus darbus arba naudotas medžiagas. Nepasirašius ar nenurodžius pastabų per numatytą laikotarpį, priimama, jog Užsakovas sutinka su atliktų darbų rezultatu.

3.3.5. Statinio statybos užbaigimo aktu / deklaracija apie statybos užbaigimą / darbų priėmimo – perdavimo aktu (jei užbaigimo aktas ar deklaracija apie statybos užbaigimą yra neprivalomi) (*pasirinkti konkretų dokumentą*) priimti iš Rangovo galutinai atliktus darbus .

3.3.6. Pasirašytinai supažindinti Rangovą su reikšmingais aplinkos apsaugos aspektais.

3.3.7. Atlyginti Rangovui nuostolius, atsiradusius dėl Užsakovo kaltės.

4. Sutarties kaina (kainodaros taisyklės)

4.1. Sutarties kaina arba kainodaros taisyklės nustatytos Sutarties specialiosiose sąlygose.

4.2. Į Sutarties kainą turi būti įskaičiuota Darbų kaina, visos išlaidos ir mokesčiai. Rangovas į Sutarties kainą privalo įskaičiuoti visas su Darbų atlikimu susijusias išlaidas.

5. Sutarties įvykdymo užtikrinimas

5.1. Sutarties specialiosiose sąlygose nurodytu terminu Rangovas pateikia Sutarties įvykdymo užtikrinimą. Sutarties įvykdymo užtikrinime turi būti numatyta, kad Rangovas neturi teisės reikalauti, kad Užsakovas pagrįstų savo reikalavimą. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti Sutartį.

5.2. Sutarties įvykdymą užtikrinančiame dokumente turi būti nurodyta / numatyta, kad užtikrinimą teikianti įstaiga neatšaukiamai ir besąlygiškai įsipareigoja sumokėti pagal garantiją ar laidavimo raštą / liudijimą Užsakovui priklausančią sumą numatytą Sutarties specialiųjų sąlygų 4.1. p.

5.3. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę Rangovui dėl jo kaltės pažeidus Sutartį.

5.4. Prieš pateikdamas Sutarties įvykdymo užtikrinimą, Rangovas gali prašyti Užsakovo patvirtinti, kad Rangovo siūlomą Sutarties įvykdymo užtikrinimą jis sutinka priimti. Tokiu atveju Užsakovas privalo atsakyti Rangovui ne vėliau kaip per 3 (tris) darbo dienas nuo prašymo gavimo dienos. Sutarties įvykdymo užtikrinimas pateikiamas ta pačia valiuta, kokia atliekami mokėjimai.

5.5. Sutarties įvykdymo užtikrinimas turi galioti visą Sutarties vykdymo laikotarpį.

5.6. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Užsakovas gali raštu pareikalauti Rangovo per 10 (dešimt) dienų pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Jei Rangovas nepateikia naujo užtikrinimo, Užsakovas turi teisę nutraukti Sutartį.

5.7. Jei Rangovas nevykdo savo sutartinių įsipareigojimų ar vykdo juos netinkamai, Užsakovas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Užsakovas įspėja apie tai Rangovą, nurodydamas, dėl kokio pažeidimo pateikia šį reikalavimą.

5.8. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Tiekėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama banko ar kredito unijos garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui ar kredito unijai garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Pirkėjas atsisako savo teisių pagal garantinį raštą, arba kad Tiekėjas įvykdė savo įsipareigojimus ir Pirkėjas jam neturi pretenzijų.

5.9. Avansinio mokėjimo grąžinimo užtikrinimui taikomi Sutarties bendrųjų sąlygų 5.2, 5.3, 5.5, 5.6, 5.7, 5.8 punktai.

6. Šalių atsakomybė

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

6.2. Delspinigių dydis ir jų mokėjimo sąlygos nustatytos Sutarties specialiosiose sąlygose.

6.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

7. Nenugalimos jėgos aplinkybės (*force majeure*)

7.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba Šalies kontrahentai pažeidžia savo prievoles.

7.2. Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui.

7.3. Sutarties neįvykdžiusi Šalis privalo pranešti kitai Šaliai apie nenugalimos jėgos atsiradimą bei jos įtaką Sutarties įvykdymui. Jeigu šio pranešimo kita Šalis negauna per protingą laiką, bet ne vėliau kaip per 3 (tris) darbo dienas po to, kai Sutarties neįvykdžiusi Šalis sužinojo ar turėjo sužinoti apie tą aplinkybę, tai pastaroji Šalis privalo atlyginti dėl pranešimo negavimo atsiradusius nuostolius. Šios nuostatos neatima iš kitos Šalies teisės nutraukti Sutartį arba sustabdyti jos įvykdymą.

7.4. Šalis, prašanti ją atleisti nuo atsakomybės, privalo pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

7.5. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8. Intelektinės ir pramoninės nuosavybės teisės

8.1. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Užsakovo nuosavybė.

9. Šalių pareiškimai ir garantijos

9.1. Kiekviena iš Šalių pareiškia ir garantuoja kitai Šaliai, kad:

9.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

9.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Darbams atlikti;

9.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

9.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

10. Konfidencialumo įsipareigojimai

10.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamas Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus ir informacijos apie Tiekėją atskleidimas, jei Tiekėjas pažeidžia Darbų atlikimo terminus.

11. Darbų atlikimo garantijos

11.1. Rangovas garantuoja, kad atlikti statybos darbai atitinka norminių statybos dokumentų reikalavimus.

11.2. Rangovas negarantuoja už atliktus darbus, jeigu Užsakovas davė klaidingus nurodymus ir darbų aprašymus.

11.3. Statinio garantinis laikas skaičiuojamas nuo statybos užbaigimo akto išdavimo/deklaracijos apie statybos užbaigimą patvirtinimo ar galutinio darbų priėmimo – perdavimo akto pasirašymo datos (jei užbaigimo aktas ar deklaracija apie statybos užbaigimą yra neprivalomi).

11.4. Nustatomi šie garantiniai terminai sutarties objektui **:**

11.4.1. paslėptiems statinio elementams (konstrukcijoms, vamzdynams ir pan.) -dešimt metų;

11.4.2. Esant tyčia paslėptiems defektams – dvidešimt metų.

11.4.3. Kitiems darbams ir įrenginiams – penkeri metai.

11.5. Rangovas atsako už defektus, nustatytus per garantinį terminą, jeigu neįrodo, kad jie atsirado dėl objekto ar jo dalių normalaus susidėvėjimo ar Užsakovo arba jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų.

11.6. Garantinis terminas sustabdomas tiek laiko, kiek objektas negalėjo būti naudojamas dėl nustatytų defektų, už kuriuos atsako rangovas.

11.7. Užsakovas, per garantinį laiką nustatęs objekto defektus, per 5 (penkias) dienas pateikia Rangovui raštišką pretenziją. Rangovas ne vėliau kaip per Užsakovo nurodytą terminą, jeigu dėl defekto pobūdžio jie neturi būti pašalinti anksčiau, privalo pašalinti Užsakovo nurodytus defektus savo lėšomis.

12. Sutarties galiojimas

12.1. Sutarties galiojimo terminas nustatytas Sutarties specialiosiose sąlygose.

12.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

12.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

13. Sutarties pakeitimai

13.1. Sutarties sąlygos Sutarties galiojimo laikotarpiu gali būti keičiamos Sutartyje nurodytais atvejais, taip pat atvejais, nustatytais Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje.

13.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra neatsiejama Sutarties dalis.

14. Sutarties vykdymo sustabdymas

14.1. Sutarties vykdymas gali būti sustabdytas:

14.1.1. dėl padarytų esminių Rangovo klaidų ir / ar Sutarties pažeidimų. Esminė klaidomis ir / ar pažeidimais laikomi atvejai, nurodyti  Sutarties bendrųjų sąlygų 16.3.2 punkte;

14.1.2. dėl papildomų archeologinių tyrinėjimų, kurie nebuvo numatyti, bet kuriuos būtina atlikti;

14.1.3. dėl papildomų projektinių paslaugų (kai darbai buvo perkami pagal techninį projektą);

14.1.4. kai vėluojama perduoti statybvietės (rekonstruojamame pastate dar veikia įstaigos ir pan.);

14.1.5. dėl trečiųjų šalių įtakos;

14.1.6. dėl sustabdyto ir / ar trūkstamo finansavimo;

14.1.7. kai būtinas papildomas laikas įvykdyti papildomą viešąjį pirkimą;

14.1.8. kai laiku nepateikta įranga, kurią privalo pateikti Užsakovas;

14.1.9. dėl bet kokio nenumatomo gamtos jėgų veikimo, kurio joks patyręs tiekėjas nebūtų galėjęs tikėtis;

14.1.10. dėl kitų aplinkybių, kurios nebuvo žinomos pirkimo vykdymo metu ar su kuriomis susidurtų bet kuris tiekėjas.

14.2. Jeigu Sutartis stabdoma dėl priežasčių, nurodytų Sutarties bendrųjų sąlygų 14.1.1. punkte, Užsakovas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Rangovui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu, taip pat vienašališkai nutraukti Sutartį (žiūrėti Sutarties bendrųjų sąlygų 16 straipsnį).

**15. Sutarties pažeidimas**

15.1. Jei Šalis nevykdo ar netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

15.1.1. reikalauti iš kitos Šalies tinkamai vykdyti sutartinius įsipareigojimus;

15.1.2. reikalauti atlyginti nuostolius;

15.1.3. pasinaudoti Sutarties įvykdymo užtikrinimu, jei toks reikalavimas buvo pirkimo sąlygose;

15.1.4. reikalauti sumokėti Sutartyje nustatytas netesybas ir atlyginti nuostolius;

15.1.5. nutraukti Sutartį Sutarties Bendrųjų sąlygų 16 straipsnyje nustatyta tvarka.

16. Sutarties nutraukimas

16.1. Sutartis gali būti nutraukiama raštišku Šalių susitarimu.

16.2. Rangovas turi teisę vienašališkai nutraukti Sutartį tik dėl svarbių priežasčių, kurios negali priklausyti nuo Rangovo valios. Jeigu Rangovas vienašališkai nutraukia Sutartį be svarbių priežasčių, toks Sutarties nutraukimas bus laikomas esminiu Sutarties pažeidimu. Bet kuriuo vienašališko Sutarties nutraukimo atveju Rangovas privalo visiškai atlyginti Užsakovo patirtus tiesioginius nuostolius. Užsakovo patirti nuostoliai ar išlaidos išieškomi išskaičiuojant juos iš Rangovui mokėtinų sumų arba pagal Rangovo pateiktą užtikrinimą. Apie Sutarties nutraukimą šiame punkte nurodytu pagrindu Rangovas raštu praneša Užsakovui prieš 30 (trisdešimt) kalendorinių dienų.

16.3. Užsakovas turi teisę vienašališkai nutraukti Sutartį šiais atvejais:

16.3.1. esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams;

16.3.2. dėl esminio Sutarties pažeidimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje, taip pat šie atvejai:

16.3.2.1. kai Rangovas praleido Darbų atlikimo terminą daugiau kaip 30 kalendorinių dienų;

16.3.2.2. kai Rangovas per Užsakovo nustatytą protingą terminą nepašalino atliktų darbų trūkumų;

16.3.2.3. kai Užsakovas patiria nuostolius dėl to, kad Rangovas Sutartyje nustatytą esminę sąlygą vykdo su dideliais arba nuolatiniais trūkumais;

16.3.2.4. kai Rangovas pasitelkia naują arba pakeičia esamą subrangovą (subrangovus) pažeisdamas Sutarties specialiųjų sąlygų 7 straipsnyje nustatytą tvarką.

16.3.2.5. kai Rangovas nesilaiko Sutartyje nustatytos kainos (įkainių).

16.3.2.6. kai Rangovo ir / arba subrangovo, kurį darbams vykdyti pasitelkia Rangovas, darbuotojai statybos darbus statybvietėje vykdo neturėdami Kodo ar Kode užšifruotus duomenis pagrindžiančių dokumentų (jei Kodas nesuformuotas).

16.3.3. kai Rangovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

16.3.4. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.

16.4. Kai Sutartis nutraukiama Sutarties bendrųjų sąlygų 16.3. punkte nurodytais pagrindais, Užsakovas apie Sutarties nutraukimą privalo iš anksto pranešti prieš 14 (keturiolika) kalendorinių dienų.

16.5. Kai Sutartis nutraukiama esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams, Rangovas gali reikalauti grąžinti jam viską, ką jis yra perdavęs Užsakovui vykdydamas sutartį, jeigu jis tuo pačiu metu grąžina Užsakovui visą tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.

16.6. Kai Sutartis nutraukiama dėl esminio Sutarties pažeidimo (Sutarties bendrųjų sąlygų 16.3.2 punktas), tai Užsakovo patirti nuostoliai ar išlaidos išieškomi išskaičiuojant juos iš Rangovui mokėtinų sumų arba pagal Tiekėjo pateiktą užtikrinimą.

16.7. Kai Užsakovas Sutartį vienašališkai nutraukia kitais pagrindais nei nurodyta Sutarties bendrųjų sąlygų 16.3 punkte, tai Užsakovas privalo atlyginti Rangovo patirtus tiesioginius nuostolius. Apie tokį Sutarties nutraukimą Užsakovas raštu praneša Rangovui prieš 30 (trisdešimt) kalendorinių dienų.

17. Ginčų nagrinėjimo tvarka

17.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

17.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

18. Baigiamosios nuostatos

18.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

18.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

18.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

18.4. Sutartis yra Sutarties Šalių perskaityta, jų suprasta ir jos autentiškumas patvirtintas kiekvienos Šalies tinkamus įgaliojimus turinčių asmenų fiziniais arba elektroniniais parašais.

\_\_\_\_\_\_\_\_\_\_\_\_\_\_